Lav et referat af nedenstående tekst:

Tekst:
Det kan være svært at forhindre foden i at blive lidt for tung på speederen, når man kører på en lang, lige landevej. Men ved Vejlerne mellem Thisted og Fjerritslev stødte Nordjyllands Politi alligevel på en bilist med en usædvanlig trang til fart. Onsdag eftermiddag under et fartkontrol på strækningen blev en bilist nemlig taget med en fart på 177 kilometer i timen, hvor hastighedsgrænsen er 80. Det betyder, at bilisten nu står til en ubetinget frakendelse af førerretten. Det skriver Nordjyllands Politi i et opslag på Facebook. I alt blev syv bilister snuppet i fartkontrollen, og det kommer nu til at koste dem bøder i forskellige størrelsesordener, alt efter hvor hurtigt de kørte. Derudover var to af bilsiterne tidligere blevet frakendt førerretten. - Da den målte vejstrækning er kendt for høje hastigheder, så er det ikke sidste gang, at vi kommer der. For fart er farlig - den slår mange ihjel i trafikken, siger politikommissær Torben Larsen fra politiet i Hjørring.

Referat:
Syv bilister blev onsdag snuppet i en fartkontrol på en vej, der er berygtet for sine høje hastigheder.